Discussió:Holocè

message: Discussió completa

message: En què et bases per dir que han d'anar en majúscula? El tema de majúscules en aquests casos sempre es delicat i punyetero. Jo havia passat tot a minúscula basant-me en els textos habituals i en diversos llibres d'estil que així ho aconsellen. Per exemple, l' Ortotipografia d'en Joan Solà diu:
replies: text: Duen minúscula [...] les eres i els períodes geològics (el paleozoic, l'holocè, el juràssic)
I el llibre d'estil de la Pompeu Fabra, per exemple, diu

text: S'escriuen amb minúscules totes les paraules —excepte els noms propis— que formen els noms genèrics de períodes històrics i d'unitats geocronològiques (edats, èpoques, períodes, eres i eons): l'edat antiga; l'edat mitjana; l'edat de pedra; l'era cristiana; l'era de Dioclecià; la prehistòria; el paleolític; el neolític; el triàsic; el plistocè; el quaternari; el juràssic
En anglès sí duen majúscula, però és que en anglès la majúscula s'usa molt més que en català. --Oersted 20:12, 22 feb 2006 (UTC)

replies: text: :Però és que els casos que tu dius, són adjectius: edat mitjana, edat antiga, era cristiana... En canvi, això són noms; com ja has vist, escric "el Juràssic" però "els animals juràssics"... Crec que el nom ha d'anar en majúscula i l'adjectiu en minúscula. Però és que a més no és només l'anglès, mira :it:Olocene, :fr:Holocène, :es:Holoceno, :pt:Holoceno... A més, el llibre d'estil que menciones sembla bastant buit.

text: :No, no, si et fixes en els exemples (els he marcat en negreta), no es refereix als adjectius, sinó als períodes geològics (al Solà, per exemple ja parla en un altre lloc del cas dels adjectius, si només fos qüestió d'adjectius, la cosa seria claríssima!). I no sé què vols dir amb això que el llibre és buit (???), només has d'anar al capítol "Criteris d'escriptura de majúscules, minúscules i versaletes" >> "Expressió del temps" >> "Unitats geocronològiques".

text: :

text: :Pel que fa a l'espanyol, a la wiki esp. ja sabran el que fan, però una referència tan clara i prestigiosa com el Manual de estilo de la lengua española de Martínez de Sousa diu clarament que "los nombres de las eras geológicas deben escribirse con minúscula inicial". A banda d'això, jo en general sóc bastant reticent a utilitzar majúscules. Potser el què caldria fer és completar el llibre d'estil de la Viqui... quina feinada! ;-) --Oersted 22:30, 22 feb 2006 (UTC)

text: :Un altre detall, si consultes el diccionari de l'IEC (normatiu en català) o el GDEC veuràs que, quan (per exemple) a la definició d'holocè fan referència a altres eres, sempre les escriuen en minúscula. P. ex. al GDEC diu literalment "m Segona època (i període) del quaternari, posterior al plistocè, i que dura fins al moment actual." (ni quaternari ni plistocè els posen en maj.) --Oersted 22:45, 22 feb 2006 (UTC)
Tenim dues opcions doncs; posar-ho tot en minúscules (excepte en la primera frase, jo ho deixaria en majúscula: "El Paleozoic és el període..."), però amb tots els períodes, no només l'Holocè. La segona opció seria completar el llibre d'estil de la Viquipèdia anant en contra del que diuen aquests manuals d'estil que has mencionat; és a dir, recomanant posar-ho en majúscules. Al cap i a la fi això de posar-ho en minúscules només és una burrada dels filòlegs catalans que es deuen pensar que anant en contra de la resta del món conservaran millor la llengua. Pensa't-ho, si seguim fent així acabarem dient "Jurassià" o "Triasià" (em diràs que això que dic no ve al cas, però per què és més correcte "Permià" que "Pèrmic"?)... A més, evidentment els noms dels períodes són noms propis i els noms propis haurien d'anar en majúscula... I no té sentit que no hi vagin. Sincerament, prefereixo la segona opció, que trobo més sensata, però tampoc em molestaria molt que es triés la primera. El que és segur és que no seria jo el qui es dedicaria a anar corregint totes aquestes majúscules, que no només es troben en articles sobre els períodes geològics, sinó en molts altres que hi estan relacionats, com la taula dels temps geològics, mamífer, Pangea... -- Leptictidium 09:23, 23 feb 2006 (UTC)

text: Efectivament, com bé dius, la solució no és fàcil i al capdavall això de majúscules/minúscules és només qüestió de convenció i en tots els llibres d'estil és un merder considerable, perquè hi ha tants casos possibles i situacions diferents que no hi ha manera d'aclarir-s'hi. De moment millor deixar-ho com està i plantejar la qüestió per al llibre d'estil de la Viqui, així una vegada estigui decidit allà ja ho podrem aplicar als articles sense haver-hi de donar voltes cada vegada (en això de les majúscules i en qualsevol altra cosa). Si et sembla quan tingui un moment ja m'hi passaré i plantejaré la qüestió (però amb les discussions eternes que es fan aquí a la Viqui no sé arribarem a res ;-) ). Apa, fins aviat i bona feina! --Oersted 09:38, 23 feb 2006 (UTC)

replies: text: :Ei, abans que ho plantegis, he estat buscant i he trobat quelcom que pot ser rellevant! Als programes de geologia i biologia d'universitats com la de les Illes Balears, la UB o la UAB, surt tot en majúscules, i al catàleg de la biblioteca de l'Autònoma surten llibres així també... Ara vaig a la uni, m'hi passaré una estona i comprovaré si realment aquests llibres, que deuen ser fiables, estan en majúscula o minúscula. Que passis un bon dia! --Leptictidium 09:44, 23 feb 2006 (UTC)

text: :
replies: text: ::Ah! estaria bé mirar el Diccionari de Geologia d'Enciclopèdia Catalana, a veure si hi diu alguna cosa... --Oersted 10:00, 23 feb 2006 (UTC)
replies: text: :::No he pogut trobar-lo, suposo que estava en una altra banda de la biblioteca.[Nota] De totes maneres, només he tingut temps per mirar els llibres de geologia, no els de zoologia ni botànica. N'hi havia cinc en català i que feien referència directa al tema que tractem:
;Guia geològica del Montsec i de la Vall d'Àger
*Autors: Joan Rosell i Carme Llompart
*ISBN: 84-85135-42-3
*Exemples d'ús:
**Pàgina 113, línia 5 - "[...] roques volcàniques del Triàsic superior [...]"
**Pàgina 113, línia 6 - "[...] petites de l'Eocè inferior [...]"
**Pàgina 167, línia 3 - "[...] el Cretaci inferior [...]"
;Estudi hidrogeològic de la conca Banyoles-Garrotxa
*Autor: Miquel Sanz Parera
*Exemples d'ús:
**Pàgina 188, línia 9 - "[...] Quaternari han possibilitat les captures [...]"
**Pàgina 188, línia 11 - "[...] sobretot en els del Càmbric[...]"
**Pàgina 218, línia 13 - "[...] materials detrítics del Pliocè [...]"
;Introducció als fòssils
*Autors: Rosa Domènech i Jordi Martinell
*Exemples d'ús:
**Pàgina 149, línia 4 - "[...] a l'Ordovicià superior ja [...]"
**Pàgina 149, línia 8 - "[...] del Devonià mitjà i al Carbonífer [...]"
**Pàgina 225, línia 10 - "[...] Durant tot el Cambrià [...]"
;Estudi morfològic de la flora cretàcia d'Isona
*Autor: Joan Vicente i Castells
*Dipòsit legal: B-44-706.02
*Exemples d'ús:
**Pàgina 97, línia 2 - "[...] à l'Oligocè del sud-est de França [...]"
**Pàgina 109, línia 2 - "[...] del Pleistocè poblant Europa i Àsia [...]"
**Pàgina 144, línia 4 - "[...] com el del Miocè de la [...]"
;El vulcanisme prehistòric de Catalunya
*Autor: Josep Maria Mallarach
*ISBN: 84-86812-93-3
*Exemples d'ús:
**Pàgina 53, línia 2 - "[...] al Miocè, la datació [...]"
**Pàgina 117, línia 7 - "[...] del Paleolític inferior fa uns [...]"
**Pàgina 209, línia 6 - "[...] del Paleolític superior [...]"
;El naixement d'una illa: Menorca
*Autors: Joan Rosell i Carme Llompart
*ISBN: 84-95718-05-7
*Exemples d'ús:
**Pàgina 16, línia 2 - "[...] Precambrià o Criptozoic [...]"
**Pàgina 49, línia 1 - "[...] finals del Devonià [...]"
**Pàgina 210, línia 7: "[...] base del Miocè, encara que [...]"
;Aspectes geològics de les Balears
Autor: Joan J. Fornós
*ISBN: 84-7632-368-9
*Exemples d'ús:
**Pàgina 23, línia 2 - "[...] que pertany a l'Oligocè[...]"
**Pàgina 85, línia 8 - "[...] Plistocè inferior, mitjà i superior [...]"
**Pàgina 307, línia 9 - "[...] un dels trets més característics del Quaternari [...]"
Em sembla que això ja és prou.Leptictidium 12:45, 23 feb 2006 (UTC)

text: Perfecte! doncs així ja sembla decidit! Igualment, crec que val la pena afegir-ho al llibre d'estil, així sempre que aparegui la qüestió (o alguna de semblant) tindrem la referència aquí mateix a la Viqui. --Oersted 14:39, 23 feb 2006 (UTC)
replies: text: :Doncs ja està :D --Leptictidium 15:32, 23 feb 2006 (UTC)
thread_title:  Majúscules o minúscules? 

message: Dos anys i mig després de la conversa que podeu llegir més amunt, afegeixo dues fonts més de prestigi que utilitzen la majúscula pels noms dels períodes geològics:
*L'Enciclopèdia Catalana
*Diccionari de Geologia de l'Institut d'Estudis Catalans
– Leptictidium (discussió)  11:49, 31 des 2008 (CET)
thread_title:  2 anys i mig després 

message: L'oposició de l'IEC a l'ús de majúscula inicial per als períodes geològics no és uniforme. Al DIEC es fan servir les formes amb minúscula, però vegeu aquest document (pàgina 13 de 21):
Els temps geològics i paleontològics i les edats prehistòriques
Atesa la tradició generalitzada i unitària entre els geòlegs de la comunitat científica internacional, s'escriuen amb la inicial en majúscula els noms substantius simples que designen els temps geològics.
En el cas de les denominacions compostes per un substantiu del subgrup anterior i un adjectiu qualificatiu del tipus inferior, superior, etc., només s'escriu amb majúscula la inicial del substantiu.
S'escriuen en minúscula els sintagmes nominals que designen —directament o com a coreferents— temps geològics no inclosos en els dos subgrups anteriors.
Atès l'ús tan estès de les formes amb majúscula a la literatura científica, al diccionari geològic de referència en català i a la GEC, i com que ni tan sols el IEC no és coherent en la seva oposició a l'ús d'aquestes formes, afegeixo definitivament al llibre d'estil de la Viquipèdia que cal utilitzar les formes amb majúscula. – Leptictidium nasutum 11:40, 31 ago 2012 (CEST)
thread_title:  Sis anys i mig després 

message: *Exemple 1 del web de l'Institut Geològic de Catalunya / Exemple 2.
* Traducció oficial de la Taula Cronostratigràfica Internacional amb les aportacions de l'Institut Cartogràfic de Catalunya, la Universitat de Barcelona, l'Institut d'Estudis Catalans i la Reial Acadèmia de Ciències i Arts de Barcelona.– Leptictidium (digue-m'ho a la cara) 13:06, 14 jul 2013 (CEST)
thread_title:  Set anys i mig després 

message: En una consulta a l'Optimot, el personal de l'IEC va citar explícitament el següent passatge:
«Atesa la tradició generalitzada i unitària entre els geòlegs de la comunitat científica internacional, s'escriuen amb la inicial en majúscula els noms substantius simples que designen els temps geològics.»
|-
! align="center" bgcolor="lightblue" colspan="1"|
|}
thread_title:  Vuit anys i mig després